નેહલ !!! શું કહું કે હું તારા માટે શું વિચારું છું ? શ્વાસને વ્યક્ત કરવા માટે શબ્દો ઓછા પડે . એની અનુભૂતિ જ એની સાર્થકતા વ્યક્ત કરી શકે છે . તમે મારી જીંદગી ની સાર્થકતાની અનુભૂતિ છો. પ્રેમની વ્યાખ્યા મારી જીંદગીમાં બદલવા વાળી લાગણી તમે છો. જીંદગીમાં સંતોષની લાગણી લાવવા વાળા તમે છો. આજે તમને એતો વ્યક્ત ની કરી શકું કે હું તમને કેટલો પ્રેમ કરું છું કારણ કે લાગણીઓ વ્યક્ત કરવા શબ્દો ની આંટીઘૂંટી ઓછી પડે છે છતાં તમે મારી જીંદગીમાં શું મહત્વ ધરાવો છે એ વ્યક્ત કરવા શબ્દોની મર્યાદા ઓળંગવાનો પ્રયત્ન કરું છું.પ્રેમ એ શબ્દની અનુભૂતિ અને વ્યાખ્યા અલગ હતી મારી જીંદગીમાં પણ જ્યારથી તમે જીવનસાથી બનીને આવ્યા ત્યારથી ઝીંદગીનાં રંગોની ભાષા બદલાઈ ગઈ છે.